**BĖGIMAS „SAULĖS MŪŠIS 2019“**

**N U O S T A T A I**

Šiaulių lengvosios atletikos ir sveikatingumo centro skyrius Sportas visiems 2019 m. rugsėjo 22 d., 12 val. prie Šiaulių arenos rengia bėgimą ,,SAULĖS MŪŠIS 2019“.

**TIKSLAI IR UŽDAVINIAI**

1. Pagerbti lietuvių pergalę Saulės mūšyje, kuris vyko 1236 m.
2. Paminėti Šiaulių miesto įkūrimo datą.
3. Populiarinti sporto kultūrą ir sportą, skatinti sistemingai juo užsiiminėti.
4. Išaiškinti ištvermingiausius varžybų dalyvius ir juos apdovanoti atminimo prizais.
5. Siekti turiningo ir prasmingo šiauliečių ir miesto svečių laisvalaikio užimtumo.
6. Skatinti žmones aktyviai gyventi ir daugiau laiko praleisti gryname ore.

**VARŽYBŲ LAIKAS IR VIETA**

1. Varžybos vyks Šiauliuose 2019 m. rugsėjo 22 d., 12 val.
2. Startas ir finišas prie Šiaulių arenos, J. Jablonskio g. 16.
3. Dalyviai registruojami išankstine registracija el. paštu: [***saulesmusis2019registracija@gmail.com***](mailto:saulesmusis2019registracija@gmail.com) ***(vardas, pavardė, amžius, miestas ir distancija)*** iki rugsėjo 20 d., 00:00 val.
4. ***Renginio dieną registracija nebus vykdoma.***
5. Bėgimo numeriai išduodami bėgimo vietoje, prie Šiaulių arenos (J. Jablonskio g. 16) nuo 10:00 val. – iki 12:30 val., starto vietoje.
6. Startas:

* 1236 m distancija – 12.00 val. *(žr. priedą Nr.1)*
* Vaikų bėgimas (500 m) – 12.30 val. *(žr. priedą Nr.2)*
* 10 km distancija – 13:00 val. *(žr. priedą Nr.3)*

**Visos distancijos nemokamos.**

**LAIKO LIMITAS**

1. 1236 m distancija – 20 min.
2. Vaikų bėgimas (500 m) – 10 min.
3. 10 km distancija – 1 val. 30 min.

**RENGINIO ORGANIZATORIŲ ATSAKOMYBĖ IR PAREIGOS**

1. Paruošti trasas bėgimui.
2. Registruoti dalyvius, išduoti jiems bėgimo numerius.
3. Įteikti atminimo dovanas visiems dalyviams.
4. Apriboti eismą gatvėse, kuriose vyks bėgimas.

**DALYVIAI**

1. Bėgime gali dalyvauti visi norintys, užsiregistravę ir susipažinę su bėgimo nuostatais.
2. Visi dalyviai bėgime dalyvauja laisva valia ir prisiima visą su dalyvavimu bėgime susijusią (tame tarpe su įvairiais sveikatos sutrikimais) riziką. Kiekvienas užsiregistravęs dalyvis sutinka su bėgimo sąlygomis. Organizatoriai neatsako už bėgimo metu patirtas traumas. Už nepilnamečius asmenis, dalyvaujančius renginyje atsako jų tėvai, globėjai, mokytojai arba treneriai.

**APDOVANOJIMAS**

1. Visi dalyviai bus apdovanoti bėgimo atminimo prizais.
2. 1236 m distancijos nugalėtojai, greičiausias vyras ir moteris, bus apdovanoti bėgimo atminimo ir rėmėjų prizais.
3. Vaikų bėgimo nugalėtojai (mergaitė ir berniukas) bus apdovanojami bėgimo atminimo ir rėmėjų prizais.
4. 10 km (greičiausi trys vyrai ir trys moterys) bus apdovanojami bėgimo atminimo ir rėmėjų įsteigtais prizais.
5. Apdovanojimai vyks 14.00 val.
6. Viso renginio metu didžiojoje scenoje vyks pramoginiai, kultūriniai šou pasirodymai.

**ORGANIZATORIAI IR PARTNERIAI**

1. Bėgimo varžybas organizuoja Šiaulių lengvosios atletikos ir sveikatingumo centro Sportas visiems skyrius.
2. Informacija tel. 8 (41) 437328, el. paštu: sportasvisiems.siauliai@gmail.com, FB paskyroje – Sportas visiems, <https://www.facebook.com/Sportas-visiems-568044696671186/>

**BAIGIAMOSIOS NUOSTATOS**

1. Kiekvienas dalyvis užsiregistravęs sutinka jog renginio organizatoriai projekto metu padarytas nuotraukas ir filmuotą video medžiagą gali savo nuožiūra ir be atskiro dalyvių sutikimo naudoti reklamos ir rinkodaros tikslais.
2. Bėgimo organizatoriai pasilieka teisę keisti varžybų taisykles prieš tai nepranešus dalyviams.
3. Griežtai draudžiama plagijuoti, kopijuoti ar kitaip asmeniniais tikslais naudoti projekto informaciją be organizatorių sutikimo. Autorines teises gina Lietuvos Respublikos autorinių teisių įstatymas.
4. Dalyvių pretenzijos ar skundai priimami raštiški, per 24 val. po projekto, pateikimas mokamas.